A Bizottság 3300/93/EK rendelete
(1993. november 30.)
a tojásra vonatkozó egyes forgalmazási előírásokról szóló 1907/90/EGK tanácsi rendelet vérehajtása részletes szabályainak bevezetéséről szóló 1274/91/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 2617/93/EGK rendelettel [1] módosított, a tojásra vonatkozó egyes forgalmazási előírásokról szóló, 1990. június 26-i 1907/90/EGK tanács rendeletre [2] és különösen annak 10. cikke (3) bekezdésére és 20. cikke (1) bekezdésére,
tekintettel a 2617/93/EGK tanácsi rendeletre és különösen annak 2. cikkére,
mivel a legutóbb a 2221/92/EGK rendelettel [3] módosított 1274/91/EGK bizottsági rendelet [4] részletesen szabályozza a forgalmazási előírások alkalmazását;
mivel annak érdekében, hogy biztosítani lehessen a fogyasztók jó minőségű termékekkel történő ellátását, rendelkezni kell a tojások gyakoribb összegyűjtéséről, és az "extra" felirattal forgalmazott tojások szigorúbb minőségi követelményeiről;
mivel a minőségmegőrzési határidő, valamint a tárolási javaslatoknak az A. osztályú tojások dobozaira történő kötelező feltüntetésének a 2617/93/EGK rendelettel történt bevezetése szükségessé teszi az 1274/91/EGK rendeletben a dátum feltüntetésére vonatkozóan kidolgozott részletes szabályozás alkalmazását;
mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
A 1274/91/EGK rendelet a következőképpen módosul:
1. az 1. cikk (1) bekezdésének második albekezdését el kell hagyni;
2. az 5. cikk (1) bekezdésének második albekezdése helyébe a következő szöveg lép: "Légkamra: magassága legfeljebb 6 mm, állandó; az "extra" felirattal ellátott tojások esetében legfeljebb 4 mm;"
3. a 14., a 15. és a 16. cikk helyébe a következő szöveg lép:
"14. cikk
(1) A minőségmegőrzési határidő feltüntetését az 1907/90/EGK rendelet 10. és 15. cikkében foglaltak szerint, a csomagolás során kell elvégezni a 79/112/EGK tanácsi irányelv 9. cikke (2) bekezdésének megfelelően [5]. Az alábbiak közül kell egyet vagy többet feltüntetni:
- Comsúmase preferentemente antes del…,
- Mindst holdbar til…,
- Mindestens haltbar bis…,
- Aναλωση κατα προτιμηση πριν απο…,
- Best before…,
- A consommer de préférence avant le…,
- Da comsumarsi preferibilmente entro…,
- Ten minste houdbaar tot…,
- A comsumir de prefêrencia antes de…,
E célból a dátumot két számmal kell megadni, amelyek az alábbi sorrendben jelölik:
- a napot 1-től 31-ig,
- a hónapot 1-től 12-ig.
(2) Mind a nagy, mind a kis kiszerelésű csomagolások, akkor is, ha az utóbbiak nagy csomagban vannak elhelyezve, külső felületén jól láthatóan és olvashatóan szerepelnie kell egy feliratnak, amely tájékoztatja a fogyasztót, hogy vásárlás után hűtőszekrényben tárolja a tojásokat.
(3) A tojások csomagolás nélkül történő értékesítésekor a (2) bekezdésben megfogalmazott felirattal azonos feliratot kell elhelyezni oly módon, hogy az jól látható és egyértelmű legyen a fogyasztó számára.
15. cikk
Az 1907/90/EGK rendelet 10. és 15. cikkében meghatározott csomagolási dátum feltüntetésének a következők közül egyet vagy többet tartalmaznia kell:
- Embalado el:..,
- Pakket den:…,
- Verpackt am:…,
- Hμερομηνια, συσκευασιας:…,
- Packing date:…,
- Emballé le:…,
- Data d'imballaggio:…,
- Verpakt op:…,
- Embalado em:…,
amit két szám követ a 14. cikk (1) bekezdésének második albekezdésében meghatározottak szerint.
16. cikk
(1) A minőségmegőrzési határidőn és/vagy a csomagolás dátumán kívül a forgalmazó a csomagolás során a javasolt értékesítési határidőt is feltüntetheti a tojásokon vagy az azokat tartalmazó dobozokon, illetve mindkettőn.
(2) A javasolt értékesítési határidő azt a legvégső időpontot jelzi, amikor a tojásokat megvételre lehet kínálni a fogyasztónak, mely időpont után még hét napig eltarthatók. Ezt úgy kell meghatározni, hogy az "A" minősítésű tojások megfelelő tárolás mellett a tárolási időszak végéig megtartsák az 5. cikk (1) bekezdésében meghatározott jellemzőiket. A minőségmegőrzési határidőnek meg kell egyeznie a tárolási időszak végével.
A feliratot úgy kell megfogalmazni, hogy a javasolt értékesítési határidő jelentése egyértelmű legyen.
(3) A piaci szereplő a csomagolás során feltüntetheti a csomagoláson a tojásrakás napját is, ebben az esetben azt a csomagolásban elhelyezett tojásokon is fel kell tüntetni. A tojásrakás napját a telepen is rápecsételhetik a tojásra.
(4) Az e cikkben meghatározott időpontok tojásokon történő feltüntetéséhez, és az értékesítési határidőnek és a tojásrakás napjának a tojásokon és a csomagokon történő feltüntetéséhez az I. mellékletben felsorolt feliratok közül kell használni egyet vagy többet.
(5) Az e cikkben meghatározott időpontokat két számmal kell feltüntetni a 14.cikk (1) bekezdése második albekezdésében meghatározottak szerint."
4. A 17. cikk bevezető szakaszában a "15. cikkre" történő hivatkozás helyébe a "16. cikkre" történő hivatkozás lép;
5. A 21. cikk (1) bekezdésének helyébe a következő szöveg lép:
"(1) Az 1907/90/EGK rendelet 11. cikkében meghatározott szalagok és címkék fehérek legyenek, a feliratokat feketével kell nyomtatni a szalagokra és címkékre."
6. A 24. cikk (1) bekezdésének helyébe a következő szöveg lép:
"(1) Az 1907/90/EGK rendelet 12. cikkében meghatározott szalagot vagy címkét úgy kell nyomtatni vagy elhelyezni, hogy a szalag vagy a címke ne takarjon el a csomagoláson egyetlen információt sem. A szalagra vagy a címkére az alábbi feliratot kell nyomtatni dőlt betűkkel: "extra…-ig";, amit két szám követ a 14. cikk (1) bekezdésének második albekezdésében meghatározottak szerint, amelyek a csomagolást követő hetedik napot jelölik legalább 1cm magas betűvel.";
7. A 25.cikk (2) bekezdésének e) pontja helyébe a következő szöveg lép:
"e) - Az "A"; osztályú tojásnál: az eredeti minőség-megőrzési határidő és alatta az "újraosztályozott tojás"; felirat,
- más osztályba tartozó tojásnál: a "csomagolás időpontja:"; felirat, amelyet az első csomagolás dátuma követ; és alatta az "újraosztályozva:"; felirat, amelyet az újraosztályozás dátuma követ a 14. cikk (1) bekezdésének második albekezdésében leírtak szerint.";
8. A 26. cikk (2) bekezdés e) pont helyébe a következő szöveg lép:
"e) - Az "A"; osztályú tojásoknál: az eredeti minőségmegőrzési határidő és alatta az "újracsomagolt tojás"; felirat,
- más osztályba tartozó tojásoknál: a "csomagolás időpontja:"; felirat, amelyet az első csomagolás dátuma követ és alatta az "újracsomagolva:"; felirat, amelyet az újracsomagolás dátuma követ a 14. cikk (1) bekezdésének második albekezdésében leírtak szerint.";
9. Az I. melléklet helyébe e rendelet melléklete lép.
2. cikk
A piaci szereplők 1994. szeptember 30-ig felhasználhatják azokat a meglévő csomagolóanyagokat, amelyeken az 1993. december 1. előtt érvényben lévő előírásoknak megfelelő feliratok szerepelnek.
A minőségmegőrzési határidőt és a tojások vásárlás utáni hűtve történő tárolására vonatkozó javaslatot ezeken a csomagolásokon is fel kell tüntetni legkésőbb 1994. június 1-től egy szalag vagy címke felragasztásával, amelyen az 1274/91/EGK rendelet 14. cikke (1) és (2) bekezdésében meghatározott feliratok szerepelnek.
1994. június 1-től az 1274/91/EGK rendelet 24. cikke (1) bekezdésének második mondatában meghatározott feliratoknak mindig szerepelniük kell a szalagon vagy címkén.
3. cikk
Ez a rendelet 1993. december 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1990. november 30-án.